title: 1997 m. gruodžio 15 d. Vykdomojo komiteto Sprendimas dėl įrodymo priemonių ir orientacinių įrodymų taikant Šengeno valstybių readmisijos susitarimus pagrindinių principų (SCH/Com-ex (97) 39 rev.)

text:
Svarbus teisinis pranešimas

|

41997D0039

Oficialusis leidinys L 239 , 22/09/2000 p. 0188 - 0190

		Vykdomojo komiteto Sprendimas1997 m. gruodžio 15 d.dėl įrodymo priemonių ir orientacinių įrodymų taikant Šengeno valstybių readmisijos susitarimus pagrindinių principų(SCH/Com-ex (97) 39 rev.)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,atsižvelgdamas į minėtos Konvencijos 23 straipsnio 4 dalį,NUSPRENDĖ:Patvirtinti pridedamą dokumentą SCH/II-Read (97)3 rev. 7 dėl įrodymo priemonių ir orientacinių įrodymų taikant Šengeno valstybių readmisijos susitarimus. Šias nuostatas rekomenduojama taikyti nuo šio sprendimo priėmimo dienos.Viena, 1997 m. gruodžio 15 d.PirmininkasK. Schlögl--------------------------------------------------SCH/II-Read (97)3 rev. 7Tema: Įrodymo priemonių ir orientacinių įrodymų taikant Šengeno valstybių readmisijos susitarimus pagrindiniai principaiKadangi readmisijos susitarimų taikymo praktikoje iškilo problemų, daugiausia dėl įrodymo priemonių nustatant užsienio piliečių nelegalų apsigyvenimą prašymą gavusioje Susitariančiojoje Šalyje ar tranzitą per ją;Susitariančiosios Šalys priėmė šiuos pagrindinius principus, kuriais Susitariančiosios Šalys gali remtis taikydamos būsimuosius readmisijos susitarimus:1. Apsigyvenimo ar tranzito įrodymais, inter alia, gali būti laikomi šie dokumentai:- prašymą gavusios Susitariančiosios Šalies atvykimo spaudas kelionės dokumentuose,- Susitariančiosios Šalies kaimyninės valstybės išvykimo spaudas, atsižvelgiant į kelionės maršrutą ir sienos kirtimo datą,- prašymą gavusios Susitariančiosios Šalies atvykimo spaudas padirbtame ar suklastotame kelionės dokumente,- vardiniai kelionės bilietai, galintys padėti oficialiai nustatyti atvykimą,- pirštų atspaudai,- galiojantis leidimas gyventi,- prašymą gavusios Susitariančiosios Šalies išduota galiojanti viza,- įlaipinimo arba išlaipinimo kortelė, rodanti atvykimo į prašymą gavusios Susitariančiosios Šalies teritoriją datą.2. Apsigyvenimo ar tranzito prielaida, inter alia, gali būti nustatyta remiantis šiais orientaciniais įrodymais:- pareigūnų pareiškimais,- trečiųjų asmenų pareiškimais,- asmens, kuris turi būti perduotas, pareiškimais,- prašymą gavusios Susitariančiosios Šalies išduotu bet kurios rūšies leidimu apsigyventi, kurio galiojimo laikas pasibaigęs,- prašymą gavusios Susitariančiosios Šalies išduota viza, kurios galiojimo laikas pasibaigęs,- prašymą gavusios Susitariančiosios Šalies išduotais vardiniais dokumentais,- kelionės bilietais,- viešbučio sąskaitomis,- įėjimo į viešąsias ar privačias paslaugų teikimo vietas Susitariančioje Šalyje kortelėmis,- priėmimo pas gydytojus, stomatologus ir kt. talonais,- duomenimis, rodančiais, kad perduotinas asmuo naudojosi tarpininko ar kelionių agentūros paslaugomis.3. Jei Šengeno partnerės, sudarydamos būsimus readmisijos susitarimus, pripažįsta 1 punkte išvardytas įrodymo priemones, jos tampa neginčijamais apsigyvenimo arba tranzito įrodymais. Iš esmės tolesnis tyrimas neatliekamas. Tačiau yra priimtini priešingi įrodymai (pvz., įrodymas, kad dokumentas yra padirbtas arba suklastotas).4. Jei Šengeno partnerės, sudarydamos būsimus readmisijos susitarimus, pripažįsta 2 punkte išvardytus įrodymus, tokie įrodymai sudaro apsigyvenimo arba tanzito prielaidą. Jie gali būti nuginčijami priešingais įrodymais.--------------------------------------------------


title: 1987 m. vasario 13 d. Komisijos Sprendimas iš dalies keičiantis Sprendimą 80/686/EEB, įsteigiantį angliavandenilių išleidimo į jūrą sukeltos taršos sumažinimo ir kontrolės patariamąjį komitetą

text:
Svarbus teisinis pranešimas

|

31987D0144

Oficialusis leidinys L 057 , 27/02/1987 p. 0057 - 0057 specialusis leidimas suomių kalba: skyrius 15 tomas 7 p. 0210  specialusis leidimas švedų kalba: skyrius 15 tomas 7 p. 0210

		Komisijos Sprendimas1987 m. vasario 13 d.iš dalies keičiantis Sprendimą 80/686/EEB, įsteigiantį angliavandenilių išleidimo į jūrą sukeltos taršos sumažinimo ir kontrolės patariamąjį komitetą(87/144/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,kadangi Sprendimu 80/686/EEB [1] Komisija įsteigė Angliavandenilių išleidimo į jūrą sukeltos taršos sumažinimo ir kontrolės patariamąjį komitetą; kadangi Sprendimu 85/208/EEB [2] Komisija išplėtė minėto komiteto įgaliojimus, kad būtų įtrauktos kitos pavojingos medžiagos;kadangi Komisija savo veikla padarė didelę pažangą į jūrą išpilamos naftos produktų keliamos taršos kontrolės ir mažinimo srityje;kadangi 1983 m. rugsėjo 16 d. rezoliucijoje [3] Europos Parlamentas išreiškė nuomonę, kad griežtos taisyklės turėtų būti taikomos, inter alia, komitetų nariams ir ekspertų grupėms;kadangi dėl pirmiau išvardytų priežasčių Sprendimas 80/686/EEB turėtų būti iš dalies pakeistas,NUSPRENDĖ:1 straipsnisSprendimas 80/686/EEB iš dalies keičiamas taip:1) 3 straipsnio 1 dalyje formuluotė "trys kiekvienos valstybės narės atstovai" pakeičiama į "du kiekvienos valstybės narės atstovai";2) 7 straipsnis pakeičiamas taip:"7 straipsnisPrireikus Komisija gali pakviesti individualiai dalyvauti posėdyje vieną arba daugiau narių, kurie nagrinėjamoje srityje turi ypač didelę kompetenciją.";3) 10 straipsnis panaikinamas.Priimta Briuselyje, 1987 m. vasario 13 d.Komisijos varduStanley Clinton DavisKomisijos narys[1] OL L 188, 1980 7 22, p. 11.[2] OL L 89, 1985 3 29, p. 64.[3] OL C 277, 1983 10 17, p. 195.--------------------------------------------------


title: 2014 m. sausio 20 d. Tarybos sprendimas 2014/22/BUSP, kuriuo iš dalies keičiamas Sprendimas 2013/353/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimai

text:
21.1.2014

               LT

               Europos Sąjungos oficialusis leidinys

               L 16/30

      TARYBOS SPRENDIMAS 2014/22/BUSP
   2014 m. sausio 20 d.
   kuriuo iš dalies keičiamas Sprendimas 2013/353/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. rugpjūčio 25 d. Taryba priėmė Sprendimą 2011/518/BUSP (1), kuriuo Philippe LEFORT paskirtas Europos Sąjungos specialiuoju įgaliotiniu (toliau – ES specialusis įgaliotinis) Pietų Kaukaze ir krizės Gruzijoje klausimais;

               (2)

               2013 m. liepos 2 d. Taryba priėmė Sprendimą 2013/353/BUSP (2), kuriuo ES specialiojo įgaliotinio įgaliojimai pratęsiami iki 2014 m. birželio 30 d. ir nustatoma orientacinė finansavimo suma iki 2013 m. gruodžio 31 d.;

               (3)

               turėtų būti nustatyta nauja orientacinė finansavimo suma laikotarpiui nuo 2014 m. sausio 1 d. iki 2014 m. birželio 30 d.,

         PRIĖMĖ ŠĮ SPRENDIMĄ:
   1 straipsnis
   Sprendimo 2013/353/BUSP 5 straipsnis iš dalies keičiamas taip:

               a)

               1 dalis papildoma šia pastraipa:
               „Su ES specialiojo įgaliotinio įgaliojimų vykdymu laikotarpiu nuo 2014 m. sausio 1 d. iki 2014 m. birželio 30 d. susijusioms išlaidoms padengti skiriama orientacinė finansavimo suma yra 1 040 000 EUR.“;

               b)

               2 dalies pirmas sakinys pakeičiamas taip:
               „Iš 1 dalies pirmoje pastraipoje nustatytos sumos finansuojamos išlaidos padengiamos nuo 2013 m. liepos 1 d.“

         2 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2014 m. sausio 1 d.

      Priimta Briuselyje 2014 m. sausio 20 d.

            Tarybos vardu

            Pirmininkė

         C. ASHTON

      (1)  2011 m. rugpjūčio 25 d. Tarybos sprendimas 2011/518/BUSP, kuriuo skiriamas Europos Sąjungos specialusis įgaliotinis Pietų Kaukaze ir krizės Gruzijoje klausimais (OL L 221, 2011 8 27, p. 5).

      (2)  2013 m. liepos 2 d. Tarybos sprendimas 2013/353/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimai (OL L 185, 2013 7 4, p. 9).


title: 2011/598/ES: 2011 m. gegužės 10 d. Europos Parlamento sprendimas dėl Europos gyvenimo ir darbo sąlygų gerinimo fondo 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/210

         EUROPOS PARLAMENTO SPRENDIMAS
   2011 m. gegužės 10 d.
   dėl Europos gyvenimo ir darbo sąlygų gerinimo fondo 2009 finansinių metų biudžeto įvykdymo patvirtinimo
   (2011/598/ES)
   EUROPOS PARLAMENTAS,
   atsižvelgdamas į Europos gyvenimo ir darbo sąlygų gerinimo fondo 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2009 finansinių metų galutinių metinių ataskaitų kartu su Fondo atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (3), ypač į jo 16 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0108/2011),

               1.

               patvirtina Europos gyvenimo ir darbo sąlygų gerinimo fondo direktoriui, kad Fondo 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos gyvenimo ir darbo sąlygų gerinimo fondo direktoriui, Tarybai, Komisijai bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 155.

      (2)  OL L 248, 2002 9 16, p. 1.

      (3)  OL L 139, 1975 5 30, p. 1.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/211

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos gyvenimo ir darbo sąlygų gerinimo fondo 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos gyvenimo ir darbo sąlygų gerinimo fondo 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2009 finansinių metų galutinių metinių ataskaitų kartu su Fondo atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (3), ypač į jo 16 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0108/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               B.

               kadangi 2010 m. gegužės 5 d. Parlamentas patvirtino Europos gyvenimo ir darbo sąlygų gerinimo fondo direktoriui, kad Fondo 2008 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                           —

                           apgailestavo dėl to, kad 2008, 2007 ir 2006 metais, Audito Rūmai rado trūkumų, susijusių su įdarbinimo procedūromis,

                           —

                           ragino Fondą pasistengti pagerinti savo sutarčių priežiūrą ir viešųjų pirkimų procedūrų planavimą,

                           —

                           pastebėjo, kad į kitus metus perkeltos sumos sudaro daugiau kaip 55 % 2008 finansiniams metams numatytų asignavimų (t. y. 4 900 000 EUR);

               C.

               kadangi Fondo 2009 m. biudžetas buvo 20 200 000 EUR, t. y. 3,8 % mažesnis nei 2008 finansiniais metais;

      Veikla

               1.

               palankiai vertina Fondo ketinimą 2010 m. lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų metais, kurių biudžeto įvykdymas tvirtinamas, palyginimą su ankstesnių metų operacijomis, kad biudžeto įvykdymą tvirtinanti institucija galėtų veiksmingiau įvertinti Fondo veiklą skirtingais metais;

               2.

               atkreipia dėmesį į tai, kad Fondas, 2007 m. užbaigęs Fondo 2001–2004 m. veiklos programos vertinimą, atliko ir 2005–2008 m. veiklos programos ex post vertinimą; mano, kad šis vertinimas Fondui labai naudingas, nes suteikia jam naudingos patirties ir rekomendacijų, susijusių su jo būsimo planavimo etapo užduotimis; džiaugiasi tuo, kad Fondas atlikdamas šį vertinimą parodė, kad:

                           —

                           jis veiksmingai panaudojo savo finansinius išteklius savo veiklos programai vykdyti,

                           —

                           jis pasiekė 2005–2008 m. veiklos programos tikslus;

               3.

               vis dėlto ragina Fondą toliau plėtoti jo naudojamą veiklos rezultatų stebėsenos sistemą „Eurofound“ siekiant užtikrinti, kad į jo veiklos stebėsenos rezultatus būtų atsižvelgiama priimant su valdymu susijusius sprendimus bei rengiant planus ir kad būtų atliekami periodiniai tyrimai siekiant užmegzti grįžtamąjį ryšį su tikslinėmis grupėmis;

               4.

               pritaria išorės vertintojo rekomendacijoms geriau nustatyti Fondo tikslines grupes nacionaliniu lygmeniu (t. y. nustatyti, ar Fondas turi vykdyti platesnę veiklą negu nacionalinės valdžios institucijos ir politikos sudarytojai ir stengtis apimti platesnę darbdavių organizacijų bei darbuotojų organizacijų grupę) ir sudaryti pagrindinių centrų tinklą remiantis nacionalinėmis valdžios institucijomis, kurioms atstovaujama jo valdyboje;

      Valdyba

               5.

               pažymi, kad Fondo 2005–2008 m. veiklos programos ex post vertinimo išorės vertintojas pranešė, kad 2004 m. išsiplėtus Sąjungai padidėjusi Fondo valdyba dėl sumažėjusio posėdžių skaičiaus ir palyginti didelės narių kaitos nebuvo veiksmingas sprendimų priėmimo organas; taigi ragina Fondą imtis veiksmų siekiant sustiprinti valdybos vaidmenį vykdant bendrą Fondo valdymą; ypač ragina Fondo valdybą skirti laiko diskusijai dėl strateginių klausimų ir prioritetų;

      Viešųjų pirkimų procedūros

               6.

               pažymi, kad atlikę vienos atviros viešųjų pirkimų procedūros auditą Audito Rūmai nustatė vertinimo klaidų ir anomalijų, kurios turėjo įtakos procedūros kokybei; taigi ragina Fondą imtis veiksmų siekiant pagerinti savo vertinimo ir apžvalgos procedūrą siekiant išvengti tokių klaidų kartojimosi ateityje;

      Biudžeto valdymas

               7.

               ragina Fondą pasirūpinti, kad asignavimai būtų suteikiami tik tuomet, kai gaunama atitinkama asignuotųjų pajamų suma; iš esmės pažymi, kad Audito Rūmai pranešė, jog Fondo biudžete nebuvo numatytos iš asignuotųjų pajamų finansuojamoms įvairioms programoms skirtos konkrečios antraštinės dalys, o tai prieštarauja Fondo finansiniam reglamentui (jo 19 straipsniui); be to, pažymi, kad pagal vieną iš asignuotųjų pajamų finansuojamą programą Fondas prisiėmė 184 000 EUR įsipareigojimus, nors faktiškai gautos asignuotosios pajamos sudarė tik 29 000 EUR;

               8.

               apgailestauja dėl to, kad Audito Rūmai turėjo pateikti pastabų dėl Fondo biudžeto ir finansų ataskaitos, ypač dėl to, kad Fondo pateiktose pirminėse preliminariose ataskaitose buvo rimtų trūkumų, pagal kuriuos galima spręsti apie Fondo finansinės organizacijos spragas; džiaugiasi, kad Fondas patvirtino, jog numatydamas papildomus mokymus ir išteklius užtikrins, kad būtų tinkamai vykdomos metų pabaigos procedūros ir laikomasi ataskaitų teikimo terminų;

      Žmogiškieji ištekliai

               9.

               ragina Fondą pateikti įrodymų, kuriais būtų galima pagrįsti su jo darbuotojų atranka susijusius sprendimus (pvz., įrodymų, susijusių su kandidatų balais įdarbinimo proceso pradžioje), siekiant užtikrinti įdarbinimo procedūrų skaidrumą; iš tikrųjų, pažymi, kad šiuo aspektu Audimo Rūmai pranešė apie septynis pažeidimus, susijusius su audituotomis darbuotojų atrankos procedūromis; ypač pažymi, kad nebuvo aptikta įrodymų, kad atrankos komisija, prieš išnagrinėdama paraiškas, būtų nustačiusi minimalius balus, kuriuos kandidatai turėjo gauti, kad būtų pakviesti į pokalbį, ir balus, būtinus patekti į rezervo sąrašą;

               10.

               ypač pažymi, kad jau nuo 2006 m. biudžeto įvykdymą tvirtinanti institucija nustatė įdarbinimo procedūros trūkumų; taigi ragina Fondą skubiai ištaisyti šią padėtį ir informuoti biudžeto įvykdymą tvirtinančią instituciją apie padarytą pažangą;

               11.

               vis dėlto džiaugiasi Fondo patvirtinimu, kad ateityje jis griežtins įdarbinimo procedūrų pagrindimą dokumentais;

      Vidaus auditas

               12.

               palankiai vertina tai, kad Fondas 2010 m. liepos 1 d. įdiegė savo nustatytos politikos ir procedūrų išimčių registravimo ir analizavimo sistemą (išimčių registrą);

               13.

               pripažįsta, kad iš 8 Vidaus audito tarnybos (VAT) rekomendacijų, susijusių su ankstesnių rekomendacijų laikymusi, 2 buvo įgyvendintos; pažymi, kad labai svarbiomis laikomos rekomendacijos iš esmės yra susijusios su vidaus kontrolės sistemos veiksmingumu (t. y. metiniu vidaus kontrolės užtikrinimo planu, svarbių etatų persvarstymu ir pranešimų apie pažeidimus procedūra); taigi ragina Fondą sparčiai jas įgyvendinti;

               14.

               taip pat pažymi, kad 2009 m. VAT atliko finansinio valdymo auditą ir pateikė 15 rekomendacijų, iš kurių dvi yra lemiamos ir šešios – labai svarbios; yra susirūpinęs dėl to, kad abi lemiamos išvados yra susijusios su apskaitos etatu (t. y. etatu, į kurį turėtų būti paskirtas laikinasis darbuotojas arba pareigūnas, kurio galios būtų suderintos su Komisijos apskaitos pareigūno rekomendacijomis) ir su apskaitos sistemų patvirtinimu, o šešios labai svarbios išvados yra susijusios su poreikiu geriau dokumentais pagrįsti jo finansines procedūras, viešųjų pirkimų struktūrą ir planavimą, ex post kontrolę, kompensavimo taisykles ir pranešimus apie išimtis; taigi ragina Fondą nedelsiant įgyvendinti minėtąsias VAT rekomendacijas ir informuoti biudžeto įvykdymą tvirtinančią instituciją apie padarytą pažangą šioje srityje;

               15.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 155.

      (2)  OL L 248, 2002 9 16, p. 1.

      (3)  OL L 139, 1975 5 30, p. 1.

      (4)  OL L 357, 2002 12 31, p. 72.

      (5)  OL L 252, 2010 9 25, p. 196.

      (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2009 m. gruodžio 15 d. Tarybos sprendimas 2009/956/BUSP, iš dalies keičiantis Bendruosius veiksmus 2009/131/BUSP, pratęsiančius Europos Sąjungos specialiojo įgaliotinio krizės Gruzijoje klausimais įgaliojimus

text:
16.12.2009

               LT

               Europos Sąjungos oficialusis leidinys

               L 330/77

      TARYBOS SPRENDIMAS 2009/956/BUSP
   2009 m. gruodžio 15 d.
   iš dalies keičiantis Bendruosius veiksmus 2009/131/BUSP, pratęsiančius Europos Sąjungos specialiojo įgaliotinio krizės Gruzijoje klausimais įgaliojimus
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   kadangi:

               (1)

               2008 m. rugsėjo 25 d. Taryba priėmė Bendruosius veiksmus 2008/760/BUSP (1), kuriais Pierre MOREL paskirtas Europos Sąjungos specialiuoju įgaliotiniu (toliau – ES specialusis įgaliotinis) krizės Gruzijoje klausimais iki 2009 m. vasario 28 d.

               (2)

               2009 m. vasario 16 d. Taryba priėmė Bendruosius veiksmus 2009/131/BUSP (2), pratęsiančius ES specialiojo įgaliotinio įgaliojimus iki 2009 m. rugpjūčio 31 d., o 2009 m. liepos 27 d. Taryba priėmė Bendruosius veiksmus 2009/571/BUSP (3), toliau pratęsiančius ES specialiojo įgaliotinio įgaliojimus iki 2010 m. vasario 28 d.

               (3)

               Su ES specialiojo įgaliotinio įgaliojimų vykdymu iki 2010 m. vasario 28 d. susijusioms išlaidoms padengti turėtų būti numatyta nauja orientacinė finansavimo suma.

               (4)

               ES specialusis įgaliotinis vykdys savo įgaliojimus esant padėčiai, kuri gali pablogėti ir galėtų pakenkti bendros užsienio ir saugumo politikos tikslams, išdėstytiems Sutarties 21 straipsnyje,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2009/131/BUSP iš dalies keičiami taip:
   5 straipsnio 1 dalis pakeičiama taip:

      „1.   Su ES specialiojo įgaliotinio įgaliojimų vykdymu nuo 2009 m. kovo 1 d. iki 2010 m. vasario 28 d. susijusioms išlaidoms padengti skiriama orientacinė finansavimo suma yra 517 000 EUR.“.

   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. gruodžio 15 d.

            Tarybos vardu

            Pirmininkas

         E. ERLANDSSON

      (1)  OL L 259, 2008 9 27, p. 16.

      (2)  OL L 46, 2009 2 17, p. 47.

      (3)  OL L 197, 2009 7 29, p. 109.


title: 2016 m. balandžio 28 d. Europos Parlamento sprendimas (ES) 2016/1528 dėl Europos draudimo ir profesinių pensijų institucijos 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/266

         EUROPOS PARLAMENTO SPRENDIMAS (ES) 2016/1528
   2016 m. balandžio 28 d.
   dėl Europos draudimo ir profesinių pensijų institucijos 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos draudimo ir profesinių pensijų institucijos 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos draudimo ir profesinių pensijų institucijos 2014 finansinių metų metinių ataskaitų kartu su Institucijos atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Institucija įvykdė 2014 finansinių metų biudžetą (05584/2016 – C8-0087/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (4), ypač į jo 64 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Ekonomikos ir pinigų politikos komiteto nuomonę (A8–0091/2016),

               1.

               patvirtina Europos draudimo ir profesinių pensijų institucijos vykdomajam direktoriui, kad Institucijos 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos draudimo ir profesinių pensijų institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 175.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 331, 2010 12 15, p. 48.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2012 m. spalio 26 d. Nuolatinio ELPA valstybių komiteto sprendimas Nr. 3/2012/SC, kuriuo nustatomos komitetų, padedančių ELPA priežiūros institucijai atlikti funkcijas pagal ELPA valstybių susitarimo dėl Priežiūros institucijos ir Teisingumo Teismo įsteigimo 1 protokolo 3 straipsnį, procedūros

text:
7.2.2013

               LT

               Europos Sąjungos oficialusis leidinys

               L 36/5

         NUOLATINIO ELPA VALSTYBIŲ KOMITETO SPRENDIMAS
   Nr. 3/2012/SC
   2012 m. spalio 26 d.
   kuriuo nustatomos komitetų, padedančių ELPA priežiūros institucijai atlikti funkcijas pagal ELPA valstybių susitarimo dėl Priežiūros institucijos ir Teisingumo Teismo įsteigimo 1 protokolo 3 straipsnį, procedūros
   NUOLATINIS ELPA VALSTYBIŲ KOMITETAS,
   Atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo su patikslinimais, padarytais Protokolu, kuriuo patikslinamas ELPA valstybių susitarimas dėl Priežiūros institucijos ir Teisingumo Teismo įsteigimo (toliau – Priežiūros institucijos ir Teismo susitarimas), ypač į jo 1 protokolo 3 straipsnį;
   kadangi:
   Europos Parlamentas ir Taryba tam tikrais teisės aktais suteikia Europos Komisijai įgaliojimus įgyvendinti juose nustatytas taisyklės. Pagal Sutarties dėl Europos Sąjungos veikimo 291 straipsnį Europos Parlamentas ir Taryba turi nustatyti valstybių narių vykdomos kontrolės, kaip Komisija naudojasi įgyvendinimo įgaliojimais, mechanizmų taisykles ir bendruosius principus;
   tos taisyklės ir bendrieji principai nustatyti 2011 m. vasario 16 d. Europos Parlamento ir Tarybos reglamente (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (1);
   Priežiūros institucijos ir Teismo susitarimo 1 protokolo 3 straipsniu ELPA priežiūros institucijai pavedamos tam tikros funkcijos, kurias Europos Sąjungoje atlieka Europos Komisija; kadangi Europos Komisija, atlikdama kai kurias iš šių funkcijų, turi laikytis naudojimosi įgyvendinimo įgaliojimais procedūrų. Pagal tas procedūras Europos Komisija turi pateikti priemonės projektą komitetui;
   Priežiūros institucijos ir Teismo susitarimo 1 protokolo 3 straipsnyje nustatyta, kad Nuolatinis komitetas nustato procedūras, kurių reikia laikytis, kai ELPA priežiūros institucija turi pateikti priemonės projektą arba kitaip konsultuotis su komitetu;
   tos procedūros yra tokios pačios kaip tos, kurių pagal EEE susitarimo prieduose nurodytus aktus laikosi Europos Komisija atlikdama atitinkamas funkcijas, arba kuo labiau į jas panašios;
   Europos Sąjungos komitetus atitinkantys komitetai ELPA valstybėse paskiriami atskirais Nuolatinio komiteto sprendimais pagal Susitarimo dėl Nuolatinio ELPA valstybių komiteto 5 straipsnio 2 dalį, ELPA priežiūros institucijos siūlymu,
   NUSPRENDĖ:
   1 straipsnis
   Bendrosios nuostatos
   1.   ELPA priežiūros institucijai padeda iš ELPA valstybių atstovų sudarytas komitetas, kuriam pirmininkauja ELPA priežiūros institucijos atstovas. Pirmininkas komitete nebalsuoja.
   2.   Pirmininkas pateikia komitetui nagrinėti priemonių projektą. Komitetas nuomonę dėl priemonių projekto pareiškia per tokį laiką, kurį gali nustatyti pirmininkas, atsižvelgdamas į klausimo skubumą, jeigu reikia, balsuojant. Terminai turi būti proporcingi, kad komiteto nariai galėtų anksti ir veiksmingai išnagrinėti priemonių projektą ir pareikšti nuomonę.
   3.   Prieš pateikiant nuomonę, bet kuris komiteto narys gali pasiūlyti pakeitimų ir pirmininkas gali teikti iš dalies pakeistas priemonių projekto versijas, siekdamas atsižvelgti į komiteto svarstymus. Pirmininkas stengiasi rasti sprendimus, kuriems pritartų kuo daugiau komiteto narių. Šiuo tikslu pirmininkas gali sušaukti keletą komiteto posėdžių.
   4.   Komiteto nuomonė įrašoma į protokolą; be to, kiekviena ELPA valstybė turi teisę prašyti, kad jos pozicija būtų įrašyta į protokolą.
   5.   Atitinkamais atvejais kontrolės mechanizmas apima kreipimąsi į apeliacinį komitetą. Apeliacinis komitetas darbo tvarkos taisykles priima paprastąja narių balsų dauguma. ELPA priežiūros institucija pateikia komitetui darbo tvarkos taisyklių pasiūlymą. Apeliacinis komitetas pateikia nuomonę per du mėnesius nuo kreipimosi dienos. ELPA priežiūros institucijos atstovas pirmininkauja apeliaciniam komitetui.
   2 straipsnis
   Patariamoji procedūra
   1.   Kai taikoma patariamoji procedūra, komitetas pateikia nuomonę, jeigu reikia, balsuojant. Kai reikia balsuoti, komiteto nuomonė priimama paprastąja balsų dauguma.
   2.   ELPA priežiūros institucija sprendžia dėl priemonių, kuo labiau atsižvelgdama į išvadas, padarytas per komiteto svarstymus, ir pateiktą nuomonę. Ji informuoja komitetą, kaip į jo nuomonę buvo atsižvelgta.
   3 straipsnis
   Nagrinėjimo procedūra
   1.   Kai taikoma nagrinėjimo procedūra, komitetas pateikia nuomonę, jeigu reikia, balsuojant. Kai reikia balsuoti, komiteto nuomonė priimama paprastąja balsų dauguma.
   2.   Jeigu komitetas pateikia palankią nuomonę, ELPA priežiūros institucija priima numatytą priemonių projektą.
   3.   Jeigu komitetas pateikia nepalankią nuomonę, ELPA priežiūros institucija nepriima tų priemonių. Jeigu manoma, kad priemonių projektas yra būtinas, pirmininkas gali pateikti komitetui iš dalies pakeistą priemonių projekto versiją arba pateikti priemonių projektą toliau svarstyti apeliaciniam komitetui.
   4.   Jeigu nuomonė nepateikiama, ELPA priežiūros institucija gali priimti numatytas priemones, išskyrus atvejus, kai pagrindiniame teisės akte numatyta, kad priemonių projektas negali būti priimtas, jeigu nuomonė nepateikiama.
   4 straipsnis
   Kreipimasis į apeliacinį komitetą
   1.   Apeliacinį komitetą sudaro po vieną atstovą iš kiekvienos ELPA valstybės ir jam pirmininkauja ELPA priežiūros institucijos atstovas. ELPA priežiūros institucijai (1 straipsnis) padedančio komiteto nariai negali būti skiriami apeliacinio komiteto nariais. Apeliacinis komitetas pateikia nuomonę paprastąja balsų dauguma. Apeliacinio komiteto pirmininkas apeliaciniame komitete nebalsuoja.
   2.   Prieš pateikiant nuomonę, bet kuris apeliacinio komiteto narys gali pasiūlyti priemonių projekto pakeitimų, o pirmininkas gali nuspręsti, ar tą projektą iš dalies pakeisti, ar ne. Pirmininkas stengiasi rasti sprendimus, kuriems pritartų kuo daugiau komiteto narių. Pirmininkas informuoja apeliacinį komitetą, kaip buvo atsižvelgta į vykusius svarstymus ir pasiūlymus dėl pakeitimų, ypač kiek tai susiję su pasiūlymais dėl pakeitimų, kuriems buvo plačiai pritarta apeliaciniame komitete.
   3.   Jeigu apeliacinis komitetas:

               a)

               pateikia palankią nuomonę, ELPA priežiūros institucija priima priemonių projektą;

               b)

               nepateikia nuomonės, ELPA priežiūros institucija gali priimti priemonių projektą;

               c)

               pateikia nepalankią nuomonę, ELPA priežiūros institucija nepriima priemonių projekto;

         5 straipsnis
   Nedelsiant taikytinos priemonės
   1.   Nukrypstant nuo 2 ir 3 straipsnių, pagrindiniu teisės aktu gali būti nustatyta, kad dėl tinkamai pagrįstų privalomų skubos priežasčių būtinos nedelsiant taikytinos įgyvendinimo priemonės.
   2.   Tada ELPA priežiūros institucija priima priemones, kurios nedelsiant taikomos iš anksto jų nepateikus komitetui ir galioja ne ilgiau kaip šešis mėnesius, išskyrus atvejus, kai pagrindiniame teisės akte nustatyta kitaip.
   3.   Pirmininkas nedelsdamas pateikia 1 dalyje nurodytas priemones atitinkamam komitetui, kad gautų jo nuomonę pagal tam komitetui taikomą procedūrą.
   4.   Nagrinėjimo procedūros atveju, kai priemonės neatitinka komiteto nuomonės, ELPA priežiūros institucija nedelsdama panaikina pagal 1 dalį priimtas priemones.
   5.   1 dalyje nurodytos priemonės lieka galioti tol, kol yra panaikinamos arba pakeičiamos.
   6 straipsnis
   1994 m. sausio 10 d. Nuolatinio komiteto sprendimo Nr. 3/94/SC panaikinimas
   1994 m. sausio 10 d. Nuolatinio ELPA valstybių komiteto sprendimas Nr. 3/94/SC panaikinamas.
   7 straipsnis
   Pereinamojo laikotarpio nuostatos. Esamų pagrindinių teisės aktų pritaikymas
   Jeigu pagrindiniuose teisės aktuose, priimtuose iki įsigaliojant 2011 m. vasario 16 d. Reglamentui (ES) Nr. 182/2011, daroma nuoroda į Sprendimą 1999/486/EB, taikomos šios nuostatos:

               a)

               nuorodos į Sprendimo 1999/486/EB 3 straipsnį suprantamos kaip nuorodos į šio sprendimo 2 straipsnį (patariamoji procedūra);

               b)

               nuorodos į Sprendimo 1999/486/EB 4 ir 5 straipsnius suprantamos kaip nuorodos į šio sprendimo 3 straipsnį (nagrinėjimo procedūra).

         8 straipsnis
   Pereinamojo laikotarpio tvarka
   Šis sprendimas neturi poveikio nebaigtoms procedūroms, per kurias komitetas jau pateikė nuomonę pagal Nuolatinio komiteto sprendimą Nr. 3/94/SC.
   9 straipsnis
   Informacija apie komitetų darbą
   ELPA priežiūros institucija kasmet praneša apie komitetų darbą.
   10 straipsnis
   Įsigaliojimas
   Šis sprendimas įsigalioja jo priėmimo dieną.
   11 straipsnis
   Skelbimas
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

      Priimta Briuselyje 2012 m. spalio 26 d.

            Nuolatinio komiteto vardu

            Pirmininkas

         Atle LEIKVOLL

            Generalinis sekretorius

         Kristinn F. ÁRNASON

      (1)  OL L 55, 2011 2 28, p. 13.


title: 2005/458/EB: 2005 m. birželio 21 d. Komisijos sprendimas, leidžiantis Italijai taikyti Tarybos direktyvos 92/102/EEB dėl gyvūnų identifikavimo ir registravimo 3 straipsnio 2 dalyje numatytą leidžiančią nukrypti nuostatą (pranešta dokumentu Nr. C(2005) 1826)   (Tekstas svarbus EEE)

text:
23.6.2005

               LT

               Europos Sąjungos oficialusis leidinys

               L 160/31

         KOMISIJOS SPRENDIMAS
   2005 m. birželio 21 d.
   leidžiantis Italijai taikyti Tarybos direktyvos 92/102/EEB dėl gyvūnų identifikavimo ir registravimo 3 straipsnio 2 dalyje numatytą leidžiančią nukrypti nuostatą
   (pranešta dokumentu Nr. C(2005) 1826)
   (autentiškas tik tekstas italų kalba)
   (Tekstas svarbus EEE)
   (2005/458/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. lapkričio 27 d. Tarybos direktyvą 92/102/EEB dėl gyvūnų identifikavimo ir registravimo (1), ypač į jos 3 straipsnio 2 dalį,
   kadangi:

               (1)

               Direktyvos 92/102/EEB 3 straipsnio 2 dalyje yra numatyta galimybė valstybėms narėms leisti neįtraukti į 3 straipsnio 1 dalyje nurodytą ūkių, kuriuose laikoma ne daugiau kaip trys avys arba ožkos, už kurias neprašoma priemokų, arba viena kiaulė su sąlyga, kad šie gyvūnai yra skirti savininko reikmėms arba vartojimui, ir kad prieš juos perkeliant į kitą vietą, jie yra patikrinami kaip to reikalaujama direktyvoje.

               (2)

               Italijos valdžios institucijos paprašė šio leidimo ūkiams, kuriuose laikoma ne daugiau kaip viena kiaulė, ir pateikė tinkamas veterinarinių patikrinimų garantijas.

               (3)

               Todėl Italijai turėtų būti leista taikyti šią leidžiančią nukrypti nuostatą.

               (4)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Italijai leista taikyti Direktyvos 92/102/EEB 3 straipsnio 2 dalyje numatytą leidžiančią nukrypti nuostatą dėl ūkių, kuriuose laikoma ne daugiau kaip viena kiaulė.
   2 straipsnis
   Šis sprendimas skirtas Italijos Respublikai.

      Priimta Briuselyje, 2005 m. birželio 21 d.

            Komisijos vardu

         Markos KYPRIANOU

            Komisijos narys

      (1)  OL L 355, 1992 12 5, p. 32. Direktyva su paskutiniais pakeitimais, padarytais Reglamentu (EB) Nr. 21/2004 (OL L 5, 2004 1 9, p. 8).


title: 2011/739/: 2011 m. spalio 20 d. Tarybos sprendimas dėl Europos Sąjungos, Šveicarijos Konfederacijos ir Lichtenšteino Kunigaikštystės susitarimo, kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei, sudarymo

text:
16.11.2011

               LT

               Europos Sąjungos oficialusis leidinys

               L 297/48

         TARYBOS SPRENDIMAS
   2011 m. spalio 20 d.
   dėl Europos Sąjungos, Šveicarijos Konfederacijos ir Lichtenšteino Kunigaikštystės susitarimo, kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei, sudarymo
   (2011/739/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               2002 m. birželio 1 d. įsigaliojo Europos bendrijos ir Šveicarijos Konfederacijos susitarimas dėl prekybos žemės ūkio produktais (2) (toliau – Žemės ūkio susitarimas);

               (2)

               2007 m. spalio 13 d. įsigaliojo Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei (3) (toliau – Papildomas susitarimas);

               (3)

               Komisija Europos Sąjungos vardu derėjosi dėl Europos Sąjungos ir Šveicarijos Konfederacijos susitarimo dėl žemės ūkio produktų ir maisto produktų kilmės vietos nuorodų ir geografinių nuorodų apsaugos, kuriuo iš dalies keičiamas Žemės ūkio susitarimas į jį įtraukiant naują 12 priedą;

               (4)

               Europos Sąjunga, Lichtenšteino Kunigaikštystė ir Šveicarijos Konfederacija susitarė taip pat iš dalies pakeisti Papildomą susitarimą, kad būtų užtikrinta kilmės vietos nuorodų ir geografinių nuorodų apsauga;

               (5)

               Europos Sąjungos, Šveicarijos Konfederacijos ir Lichtenšteino Kunigaikštystės susitarimas, kuriuo iš dalies keičiamas Papildomas susitarimas (toliau – Susitarimas), turėtų būti sudarytas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos, Šveicarijos Konfederacijos ir Lichtenšteino Kunigaikštystės susitarimas, kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei (toliau – Susitarimas), patvirtinamas Sąjungos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį, įgaliotą deponuoti Sąjungos vardu Susitarimo 3 straipsnyje numatytą patvirtinimo dokumentą įpareigojant Sąjungą laikytis Susitarimo.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. spalio 20 d.

            Tarybos vardu

            Pirmininkas

         M. SAWICKI

      (1)  2011 m. birželio 24 d. pritarimas (dar nepaskelbtas Oficialiajame leidinyje).

      (2)  OL L 114, 2002 4 30, p. 132.

      (3)  OL L 270, 2007 10 13, p. 6.
    ---documentbreak---

               16.11.2011

               LT

               Europos Sąjungos oficialusis leidinys

               L 297/49

         Europos Sąjungos, Šveicarijos Konfederacijos ir Lichtenšteino Kunigaikštystės
   SUSITARIMAS,
   kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštyste
   EUROPOS SĄJUNGA (toliau – Sąjunga),
   ŠVEICARIJOS KONFEDERACIJA (toliau – Šveicarija) ir
   LICHTENŠTEINO KUNIGAIKŠTYSTĖ (toliau – Lichtenšteinas),
   toliau – Šalys,
   įsipareigodamos skatinti darnią kilmės vietos nuorodų ir geografinių nuorodų (toliau – geografinės nuorodos) sistemos plėtrą, taip pat užtikrinti jų apsaugą pagal Europos bendrijos ir Šveicarijos Konfederacijos susitarimą dėl prekybos žemės ūkio produktais (toliau – Žemės ūkio susitarimas) ir taip sudaryti palankesnes abipusių prekybos Šalių kilmės žemės ūkio produktais ir maisto produktais, kurie pagal atitinkamos Šalies teisės aktus ženklinami geografine nuoroda, srautų sąlygas ir reguliariai atnaujinti šiuo Susitarimu saugomų geografinių nuorodų sąrašą,
   kadangi:

               (1)

               Šveicarijos teisės aktai dėl žemės ūkio produktų ir maisto produktų geografinių nuorodų yra taikomi Lichtenšteinui;

               (2)

               į Šveicarijos nacionalinio registro geografines nuorodas gali būti įtraukiami Lichtenšteino teritorijos geografiniai pavadinimai, o į šių geografinių nuorodų geografinę vietovę gali būti įtraukta Lichtenšteino teritorija;

               (3)

               pagal Europos bendrijos, Šveicarijos Konfederacijos ir Lichtenšteino Kunigaikštystės papildomą susitarimą, numatantį Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei (toliau – Papildomas susitarimas), Žemės ūkio susitarimas taikomas ir Lichtenšteinui;

               (4)

               pagal Papildomą susitarimą Lichtenšteino produktai laikomi Šveicarijos kilmės produktais;

               (5)

               papildomas susitarimas turėtų būti iš dalies pakeistas, kad į Žemės ūkio susitarimą įtrauktas naujas priedas dėl Šveicarijos ir Sąjungos žemės ūkio produktų ir maisto produktų geografinių nuorodų ir kilmės vietos nuorodų apsaugos būtų taikomas ir Lichtenšteinui,

         SUSITARĖ:
   1 straipsnis
   Pakeitimai
   Papildomas susitarimas iš dalies keičiamas taip:

               1.

               1 straipsnio 2 dalis pakeičiama taip:
               „Su Lichtenšteinu susiję Žemės ūkio susitarimo 4–12 priedų pakeitimai pateikiami šio susitarimo (toliau – Papildomas susitarimas) priede, kuris yra neatskiriama susitarimo dalis.“.

               2.

               Priedo antraštinė dalis „Žemės ūkio susitarimo 4–11 priedų pataisymai ir (arba) papildymai“ pakeičiama taip:

               3.

               Minėta antraštinė dalis papildoma šia dalimi:
               „12 priedas Žemės ūkio produktų bei maisto produktų kilmės vietos nuorodų ir geografinių nuorodų apsauga
               Šių pagal 12 priedo 1 priedėlį saugomų Šveicarijos geografinių nuorodų geografinė vietovė apima ir Lichtenšteino teritoriją:

                           —

                              Rheintaler Ribel / Türggen Ribel (SKVN)

                           —

                              St. Galler Bratwurst / St. Galler Kalbsbratwurst (SGN).“.

         2 straipsnis
   Kalbinės versijos
   Šis susitarimas sudaromas trimis egzemplioriais airių, anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, visi tekstai yra autentiški.
   3 straipsnis
   Įsigaliojimas
   1.   Šį Susitarimą Šalys ratifikuoja arba patvirtina laikydamosi savo vidaus procedūrų.
   2.   Šalys viena kitai praneša apie šių procedūrų užbaigimą.
   3.   Šis susitarimas įsigalioja Europos Sąjungos ir Šveicarijos Konfederacijos susitarimo dėl žemės ūkio produktų bei maisto produktų kilmės vietos nuorodų ir geografinių nuorodų apsaugos, kuriuo iš dalies keičiamas Europos bendrijos ir Šveicarijos Konfederacijos susitarimas dėl prekybos žemės ūkio produktais, įsigaliojimo dieną.

      Съставено в Брюксел на седемнадесети май две хиляди и единадесета година.
      Hecho en Bruselas, el diecisiete de mayo de dos mil once.
      V Bruselu dne sedmnáctého května dva tisíce jedenáct.
      Udfærdiget i Bruxelles den syttende maj to tusind og elleve.
      Geschehen zu Brüssel am siebzehnten Mai zweitausendelf.
      Kahe tuhande üheteistkümnenda aasta maikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα εφτά Μαΐου δύο χιλιάδες έντεκα.
      Done at Brussels on the seventeenth day of May in the year two thousand and eleven.
      Fait à Bruxelles, le dix-sept mai deux mille onze.
      Fatto a Bruxelles, addì diciassette maggio duemilaundici.
      Briselē, divi tūkstoši vienpadsmitā gada septiņpadsmitajā maijā.
      Priimta du tūkstančiai vienuoliktų metų gegužės septynioliktą dieną Briuselyje.
      Kelt Brüsszelben, a kétezer-tizenegyedik év május tizenhetedik napján.
      Magħmul fi Brussell, fis-sbatax-il jum ta' Mejju tas-sena elfejn u ħdax.
      Gedaan te Brussel, de zeventiende mei tweeduizend elf.
      Sporządzono w Brukseli dnia siedemnastego maja roku dwa tysiące jedenastego.
      Feito em Bruxelas, em dezassete de Maio de dois mil e onze.
      Întocmit la Bruxelles la șaptesprezece mai două mii unsprezece.
      V Bruseli dňa sedemnásteho mája dvetisícjedenásť.
      V Bruslju, dne sedemnajstega maja leta dva tisoč enojst.
      Tehty Brysselissä seitsemäntenätoista päivänä toukokuuta vuonna kaksituhattayksitoista.
      Som skedde i Bryssel den sjuttonde maj tjugohundraelva.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā –
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжeство Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendommet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā –
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensteinin ruhtinaskunnan puolesta
         För Furstendömet Liechtenstein